Frands Rantzau tilbrakte sin tidligere ungdom ved hoffet til tronarvingen «den utvalgte prins» Christian før han studerte i Leipzig, Jena, Strasbourg og Padova. Tilbake i Danmark ble han lagt merke til av Christian IV som utnevnte den bare 22 år gamle mannen til stattholder i København, en stilling som hadde stått ledig siden hans fars død i 1618. I 1627 ble han også opptatt i kongens familie, da han ble forlovet med Christian IVs eldste datter med Kirsten Munk, den ni år gamle Anne Cathrine Christiansdatter.